Asemblea Rexional de Murcia

A **Asemblea Rexional de Murcia** (en castelán: *Asamblea Regional de Murcia*) é o parlamento autonómico da Rexión de Murcia (España), con sede na cidade de Cartagena. Na actualidade intégrana 45 deputados que representan ás cinco circunscricións en que a Disposición Adicional Primeira do Estatuto de Autonomía divide a Rexión. Os deputados son elixidos democraticamente cada catro anos polos cidadáns da Rexión, aplicándose para a súa elección en cada circunscrición o sistema D'Hondt, pero só si a formación do deputado así elixido conta cun mínimo dun 5% de votos en toda a Rexión.

Entre as funcións da Asemblea está o nomear de entre os seus membros ao presidente autonómico, lexislar sobre aquelas materias que son competencia exclusiva da comunidade e aprobar os Orzamentos Xerais da comunidade autónoma.

## Circunscricións electorais 
* **1ª circunscrición** (7 deputados): municipios de **Lorca**, Águilas, Puerto Lumbreras, Totana, Alhama de Murcia, Librilla, Aledo e Mazarrón. 232.447 habitantes (2010)
* **2ª circunscrición** (10 deputados): municipios de **Cartagena**, La Unión, Fuente Álamo de Murcia, Torre Pacheco, San Javier, San Pedro del Pinatar e Los Alcázares. 351.911 habitantes (2010).
* **3ª circunscrición** (21 deputados): municipios de Abanilla, Abarán, Alcantarilla, Alguazas, Archena, Beniel, Blanca, Ceutí, Cieza, Fortuna, Lorquí, Molina de Segura, **Murcia**, Ojós, Ricote, Santomera, Las Torres de Cotillas, Ulea e Villanueva del Río Segura. 717.854 habitantes (2010).
* **4ª circunscrición** (4 deputados): municipios de Albudeite, Bullas, Calasparra, Campos del Río, **Caravaca de la Cruz**, Cehegín, Mula, Moratalla e Pliego. 99.107 habitantes (2010)
* **5ª circunscrición** (3 deputados): municipios de Jumilla e **Yecla**. 60.960 habitantes (2010)

A Lei Electoral Murciana resulta sumamente limitadora para os partidos minoritarios ao ser xunto a Asturias unha das dúas comunidades autónomas españolas que estableceron circunscricións electorais inferiores á provincia (co cal resúltalles imposible obter representación en zonas pequenas).

## Composición da Asemblea 
Tralas eleccións autonómicas de 2011 a Asemblea Rexional de Murcia está composta polos seguintes grupos parlamentarios:
* Grupo Parlamentario Popular: formado por 33 deputados.
* Grupo Parlamentario Socialista: formado por 11 deputados.
* Grupo mixto: formado por un deputado de Esquerda Unida da Rexión de Murcia.

## Presidentes 
En toda a historia da Asemblea Rexional houbo cinco presidentes distintos, catro deles do Partido Socialista e un do Partido Popular.

ImageSize = width:600 height:900 #Tamaño de la imagen: ancho, alto 
PlotArea = width:50 height:880 left:50 bottom:10 #Tamaño de la gráfica en sí dentro de la imagen: ancho, alto, margen izquierdo, margen derecho
DateFormat = yyyy #Formato de fechas= y-cifra de año, m-cifra de mes, d-cifra de día.
Period = from:1982 till:2011 #Período representado: desde, ata
TimeAxis = orientation:vertical #Orientación del eje de tiempos: horizontal o vertical
ScaleMajor = unit:year increment:1 start:1982 #Escala

Define $dx = 20 # shift text to right side of bar

PlotData=

  bar:Líderes color:blue width:25 mark:(line,white) align:left fontsize:M

 from:1982 till:1984 shift:($dx,0) color:red text: Carlos Collado
 from:1984 till:1987 shift:($dx,0) color:red text: Manuel Tera
 from:1987 till:1993 shift:($dx,0) color:red text: Miguel Navarro
 from:1993 till:1995 shift:($dx,0) color:red text: José Plana
 from:1995 till:2011 shift:($dx,-6) color:blue text: Francisco Celdrán

## Notas 
## Véxase tamén 
### Outros artigos 
* Estatuto de Autonomía da Rexión de Murcia
* Goberno da Rexión de Murcia

### Ligazóns externas 
* Asemblea Rexional de Murcia